Ny Hue Tap Switch på vej

Philips Hue Tap Switch kom på markedet sidste år med en firkantet bagplade, der skulle passe over en typisk lyskontakt (dog ikke de danske). Nu er Signify klar med en ny udgave af kontakten, denne gang med en en rund, magnetisk bagplade.

Det er samme princip som den klejne Hue Smart Button, som du kan læse vores anmeldelse af lige her.

Ifølge hueblog.de vil prisen være identisk med den eksisterende Hue Tap Dial Switch, der koster 379 kroner. Den nye vil også kunne fås i både en sort og en hvid udgave, ligesom sidste års model.

Officielt billede af den nye Tap Switch. Den fås også i sort.

Hue Tap Switch har fire kontakter og en krans, der kan hæve og dæmpe belysningen. De fire knapper kan naturligvis programmeres individuelt via Hue app’en, så de kan betjene både enkelte lys, rum og zoner. Den nye model kan allerede findes på hjemmesiden.

De tre typer kontakter, Signify har lanceret til Philips Hue-systemet.

“Nye” lamper inde og ude

Derudover havde Signify en “ny” udendørslampe med i posen. Nemlig en simplere udgave af Hue Resonate, der kun kan lyse nedad. Den tre år gamle storebror kan lyse både op og nedad.

Samtidig kunne Signify fortælle, at Hue Go Portable bordlampen endelig er klar til det europæiske marked. Den blev egentlig præsenteret sidste sommer, men har været stærkt forsinket. Lampen har op til 48 timers batterilevetid og genoplades ved hjælp af den medfølgende opladningsbase. Via lampens knap, kan der vælges mellem forudindstillede lysscener.

Hue Resonate.

Hue Go Portable.